CELEX: 32015D0991
Language: sl
Date: 2015-06-19 00:00:00
Title: Sklep Sveta (EU) 2015/991 z dne 19. junija 2015 o oblikovanju stališča, ki se sprejme v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134, 135, o novem pravilniku ZN glede varnosti vozil na električni pogon kategorije L in glede sprememb Konsolidirane resolucije o konstrukciji vozil (R.E.3)

25.6.2015   
            
            
               SL
            
            
               Uradni list Evropske unije
            
            
               L 159/62
            
         SKLEP SVETA (EU) 2015/991
   z dne 19. junija 2015
   o oblikovanju stališča, ki se sprejme v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134, 135, o novem pravilniku ZN glede varnosti vozil na električni pogon kategorije L in glede sprememb Konsolidirane resolucije o konstrukciji vozil (R.E.3)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Unija je v skladu s Sklepom Sveta 97/836/ES (1) pristopila k Sporazumu Gospodarske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“).
            
         
               (2)
            
            
               Unija je v skladu s Sklepom Sveta 2000/125/ES (2) pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).
            
         
               (3)
            
            
               Direktiva 2007/46/ES Evropskega parlamenta in Sveta (3) je nadomestila sisteme homologacij držav članic s postopkom homologacije v Uniji ter vzpostavila harmoniziran okvir, ki vsebuje upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU za homologacijo vozil vključeni pravilniki ZN kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru homologacije vozil v EU.
            
         
               (4)
            
            
               Ob upoštevanju izkušenj in tehničnega razvoja je treba prilagoditi zahteve v zvezi z nekaterimi elementi ali lastnostmi, ki so zajete v pravilnikih ZN št. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134, 135 in v Konsolidirani resoluciji o konstrukciji vozil (R.E.3).
            
         
               (5)
            
            
               Za harmonizacijo ustreznih varnostnih predpisov za homologacijo motornih vozil bi bilo treba sprejeti nov pravilnik ZN glede vozil na električni pogon kategorije L. Poleg tega je zaradi upoštevanja tehničnega napredka treba sprejeti spremembe Konsolidirane resolucije o konstrukciji vozil (R.E.3).
            
         
               (6)
            
            
               Zato je potrebno, da se v zvezi s sprejetjem navedenih aktov ZN oblikuje stališče, ki se v imenu Unije sprejme v upravnem odboru Revidiranega sporazuma iz leta 1958 ter izvršilnem odboru Vzporednega sporazuma –
            
         SPREJEL NASLEDNJI SKLEP:
   Člen 1
   Stališče, ki se v imenu Unije sprejme v upravnem odboru Revidiranega sporazuma iz leta 1958 ter izvršilnem odboru Vzporednega sporazuma na zasedanju med 23. in 26. junijem 2015, je glasovati za akte ZN iz Priloge k temu sklepu.
   Člen 2
   Ta sklep začne veljati na dan sprejetja.
   
      V Luxembourgu, 19. junija 2015
      
         
            Za Svet
         
         
            Predsednik
         
         J. REIRS
      
   
   
      (1)  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78).
   
      (2)  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).
   
      (3)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
   
      PRILOGA
      
                  Predlog Dodatka 6 k spremembam 07 Pravilnika št. 14 (pritrdišča varnostnih pasov)
               
               
                  ECE/TRANS/WP.29/2015/46
               
            
                  Predlog Dodatka 3 k spremembam 08 Pravilnika št. 17 (trdnost sedežev)
               
               
                  ECE/TRANS/WP.29/2015/47
               
            
                  Predlog Dodatka 4 k prvotnim spremembam Pravilnika št. 28 (zvočne opozorilne naprave)
               
               
                  ECE/TRANS/WP.29/2015/60
               
            
                  Predlog Dodatka 3 k spremembam 03 Pravilnika št. 29 (kabine gospodarskih vozil)
               
               
                  ECE/TRANS/WP.29/2015/48
               
            
                  Predlog Dodatka 3 k spremembam 04 Pravilnika št. 41 (emisije hrupa iz motornih koles)
               
               
                  ECE/TRANS/WP.29/2015/61
               
            
                  Predlog Dodatka 3 k spremembam 06 Pravilnika št. 49 (emisije motorjev na kompresijski in prisilni vžig (s pogonom na utekočinjen naftni plin in stisnjen zemeljski plin))
               
               
                  ECE/TRANS/WP.29/2015/55
               
            
                  Predlog sprememb 03 Pravilnika št. 51 (hrup vozil kategorij M in N)
               
               
                  ECE/TRANS/WP.29/2015/62
               
            
                  Predlog Dodatka 20 k Pravilniku št. 54 (pnevmatike za gospodarska vozila in njihove priklopnike)
               
               
                  ECE/TRANS/WP.29/2015/66
               
            
                  Predlog Dodatka 1 k spremembam 02 Pravilnika št. 59 (nadomestni sistemi za dušenje zvoka)
               
               
                  ECE/TRANS/WP.29/2015/63
               
            
                  Predlog Dodatka 1 k spremembam 03 Pravilnika št. 80 (trdnost sedežev in njihova pritrdišča (avtobusi))
               
               
                  ECE/TRANS/WP.29/2015/49
               
            
                  Predlog Dodatka 5 k spremembam 06 Pravilnika št. 83 (emisije vozil kategorij M1 in N1)
               
               
                  ECE/TRANS/WP.29/2015/56
               
            
                  Predlog Dodatka 1 k spremembam 07 Pravilnika št. 83 (emisije vozil kategorij M1 in N1)
               
               
                  ECE/TRANS/WP.29/2015/57
               
            
                  Predlog Dodatka 5 k spremembam 03 Pravilnika št. 95 (bočni trk)
               
               
                  ECE/TRANS/WP.29/2015/50
               
            
                  Predlog Dodatka 4 k spremembam 01 Pravilnika št. 100 (varnost vozil na električni pogon)
               
               
                  ECE/TRANS/WP.29/2015/51
               
            
                  Predlog Dodatka 2 k spremembam 02 Pravilnika št. 100 (varnost vozil na električni pogon)
               
               
                  ECE/TRANS/WP.29/2015/52
               
            
                  Predlog Dodatka 5 k spremembam 01 Pravilnika št. 101 (emisije ogljikovega dioksida/poraba goriva)
               
               
                  ECE/TRANS/WP.29/2015/58
               
            
                  Predlog Dodatka 7 k prvotni različici Pravilnika št. 109 (obnovljene pnevmatike za gospodarska vozila in njihove priklopnike)
               
               
                  ECE/TRANS/WP.29/2015/67
               
            
                  Predlog Dodatka 8 k spremembam 02 Pravilnika št. 117 (kotalni upor pnevmatik, hrup pri kotaljenju in oprijemljivost na mokrih površinah)
               
               
                  ECE/TRANS/WP.29/2015/65
               
            
                  Predlog Dodatka 1 k Pravilniku št. 134 (vozila s pogonom na vodik oziroma gorivne celice)
               
               
                  ECE/TRANS/WP.29/2015/53
               
            
                  Predlog Dodatka 1 k Pravilniku št. 135 (bočni trk v drog)
               
               
                  ECE/TRANS/WP.29/2015/54
               
            
                  Predlog Dodatka 1 k spremembam 01 Pravilnika št. 135 (bočni trk v drog)
               
               
                  ECE/TRANS/WP.29/2015/71
               
            
                  Osnutek pravilnika o varnosti vozil na električni pogon kategorije L
               
               
                  ECE/TRANS/WP.29/2015/69
               
            
                  Predlog sprememb Konsolidirane resolucije o konstrukciji vozil (R.E.3)
               
               
                  ECE/TRANS/WP.29/2015/35